Казанның “Зәңгәр” мәчетендә голамәләр кичке дәресләр бирә

	Диния Нәзарәтнең голамәләре һәм шәригать белгечләре Казанның “Зәңгәр” мәчетендә кызыксынучылар өчен ислам буенча тирәнтен дәресләр бирә башлады. Кичке дәресләр көн саен уздырыла, керү - ирекле һәм бушлай. Һәр якшәмбе көнендә мөселманнар Татарстан мөфтие Камил хәзрәт Сәмигуллин белән дә очраша ала.	 Ул Имам Раббаниның «Мактубат» хезмәте буенча дәрес бирә. Казанның “Зәңгәр” мәчете Сара Садыйкова урамы, 8/19 йорт адресы буенча урнашкан. Һәр дәрес якынча 1 сәгать дәвам итә. Моннан тыш, Инстаграм социаль челтәрендә мәчетнең @zangar_masjid аккаунтында һәр дәреснең туры эфиры оештырыла. Лекцияләр түбәндәге тәртиптә укыла: Дүшәмбе:
«Гакыйдә әт-Тәхавия» (ТАҖИК ТЕЛЕНДӘ) 18:30 Остаз: Идрис хәзрәт Киёмов Сишәмбе:
Галимҗан Барудиның «Кырык хәдисе» 18:30 Остаз: Нурислам хәзрәт Вәлиулла Чәршәмбе:
«Нур әл-идах» (хәнәфи фикъһе) 18:30 Остаз: Булат хәзрәт Мөбарәков Пәнҗешәмбе:
Гакыйдә 18:30 Остаз: Әхмәд Әбү Яхъя Җомга:
«Аллаһка якынаю этаплары» 18:30 Остаз: Булат хәзрәт Мөбарәков Шимбә:
Тәҗвид буенча практик курс (башлап өйрәнүчеләр өчен) 17:30 Остаз: Әхмәд хәзрәт Ибраһимов Якшәмбе:
1. Тәҗвид буенча практик курс (башлап өйрәнүчеләр өчен) 17:30 Остаз: Әхмәд хәзрәт Ибраһимов 2. Имам Раббаниның «Мактубат»ы Ястү намазыннан соң Остаз: ТР мөфтие Камил хәзрәт Сәмигуллин Белешмәләр өчен телефон: +8 800 222 7676 (эш көннәрендә 10:00-16:00); @AbuYahya_pro (телеграм) 
	---	
Татарстан Диния нәзарәте

	№ --- | 08.10.2021	


